CELEX: 32018D0607(01)
Language: bg
Date: 2018-06-06 00:00:00
Title: Решение за изпълнение на Комисията от 6 юни 2018 година за изготвяне на работна програма за оценка на заявленията за подновяване на одобренията на активни вещества, чийто срок на валидност изтича през 2022 г., 2023 г. и 2024 г., в съответствие с Регламент (ЕО) № 1107/2009 на Европейския парламент и на Съвета (Текст от значение за ЕИП.)

7.6.2018   
            
            
               BG
            
            
               Официален вестник на Европейския съюз
            
            
               C 195/20
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 6 юни 2018 година
   за изготвяне на работна програма за оценка на заявленията за подновяване на одобренията на активни вещества, чийто срок на валидност изтича през 2022 г., 2023 г. и 2024 г., в съответствие с Регламент (ЕО) № 1107/2009 на Европейския парламент и на Съвета
   (текст от значение за ЕИП)
   (2018/C 195/07)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 18 от него,
   като има предвид, че:
   
               (1)
            
            
               Срокът на одобрението на голям брой активни вещества, одобрени съгласно Регламент (ЕО) № 1107/2009 и изброени в част Б и част Д от приложението към Регламент за изпълнение (ЕС) № 540/2011 на Комисията (2), изтича в периода между 1 януари 2022 г. и 31 декември 2024 г. В част В от приложението към Регламент за изпълнение (ЕС) № 686/2012 на Комисията (3) са посочени тези активни вещества и на държавите членки е възложено извършването на оценка на тези активни вещества, като за целите на процедурата по подновяване за всяко активно вещество са посочени държава членка докладчик и държава членка съдокладчик.
            
         
               (2)
            
            
               Предвид времето и ресурсите, необходими за завършване на оценката на заявленията за подновяване на одобренията на съответните активни вещества от страна на държавите членки и от Европейския орган за безопасност на храните („Органа“), е необходимо да се изготви работна програма, обединяваща в групи сходните активни вещества, като се определят приоритети въз основа на опасенията за здравето на хората и на животните или за околната среда, както е предвидено в член 18 от Регламент (ЕО) № 1107/2009.
            
         
               (3)
            
            
               Целесъобразно е да се предвиди идентификация на веществата, за които, предвид техните свойства, се очаква, че може да не отговарят на критериите за одобрение, посочени в точки 3.6.2—3.6.5 и точка 3.7 от приложение II към Регламент (ЕО) № 1107/2009, и да се даде приоритет на оценката им.
            
         
               (4)
            
            
               Сред активните вещества, изброени в част В от приложението към Регламент за изпълнение (ЕС) № 686/2012, е целесъобразно да се идентифицират веществата, които са изброени в част Д от приложението към Регламент за изпълнение (ЕС) № 540/2011 като кандидати за замяна, за които, предвид техните свойства, одобренията не надвишават седем години. Също така е целесъобразно да се идентифицират веществата, които са изброени в приложението към Регламент за изпълнение (ЕС) 2015/408 на Комисията (4) като кандидати за замяна. Програмата следва да даде приоритет на оценката им.
            
         
               (5)
            
            
               Активните вещества флуксапироксад, биксафен, седаксан, пенфлуфен и пентиопирад имат сходни свойства. Активните вещества динатриев фосфонат и калиев фосфонат имат сходни свойства. Активните вещества евгенол, гераниол и тимол имат сходни свойства. Активните вещества Trichoderma atroviride (щам I-1237) и Trichoderma asperellum (щам T34) имат сходни свойства. Активните вещества бензовиндифлупир и изопиразам имат сходни свойства. Тъй като е целесъобразно оценката на вещества, които имат сходни свойства, да се съгласува по време с процеса на партньорска оценка, извършван от Органа, досиетата за тези вещества следва да се представят на съответните докладващи държави членки в същия период от време.
            
         
               (6)
            
            
               Като се имат предвид наличните ресурси на органите, извършващи оценка на заявленията за подновяване на одобрения, не може да се изключи възможността в резултат на определянето на приоритетите при оценката на веществата, предвидено с настоящото решение, валидността на одобрението на някои други активни вещества да изтече, преди да е взето решение за подновяване на тяхното одобрение. В такива случаи срокът на валидност на одобрението на тези активни вещества следва своевременно да се удължи, в съответствие с член 17 от Регламент (ЕО) № 1107/2009.
            
         
               (7)
            
            
               В допълнение към обединяването в групи на сходните активни вещества въз основа на приоритетите за оценяването им, в член 18 от Регламент (ЕО) № 1107/2009 също така се предвижда, че работната програма трябва да включва конкретни елементи. Регламенти за изпълнение (ЕС) № 844/2012 и (ЕС) № 686/2012 са регламентите, с които се прилагат съответно букви а) — д) и буква е) от член 18, втора алинея от Регламент (ЕО) № 1107/2009,
            
         РЕШИ:
   Член единствен
   Работната програма, посочена в приложението към настоящото решение, се приема.
   
      Съставено в Брюксел на 6 юни 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 309, 24.11.2009 г., стр. 1.
   
      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (3)  Регламент за изпълнение (ЕС) № 686/2012 на Комисията от 26 юли 2012 г. за възлагане на държавите членки на извършването на оценка на активните вещества за целите на процедурата по подновяване, за които срокът на валидност на одобрението изтича най-късно на 31 декември 2018 г. (ОВ L 200, 27.7.2012 г., стр. 5).
   
      (4)  Регламент за изпълнение (ЕС) 2015/408 на Комисията от 11 март 2015 г. за прилагането на член 80, параграф 7 от Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за установяване на списък на кандидати за замяна (ОВ L 67, 12.3.2015 г., стр. 18).
   
      ПРИЛОЖЕНИЕ
      
         1)   
         
            Работната програма касае активните вещества, които са одобрени съгласно Регламент (ЕО) № 1107/2009 и са изброени в част В от приложението към Регламент за изпълнение (ЕС) № 686/2012.
         
      
      
         2)   
         Приоритетите за оценка на заявленията за подновяване на одобренията на активните вещества и обединяването в групи на сходните активни вещества съгласно посоченото в член 18 от Регламент (ЕО) № 1107/2009 са, както следва:
         
                     а)
                  
                  
                     На оценката на заявленията за подновяване на одобренията на активни вещества, за които, предвид техните свойства, се очаква, че може да не отговарят на критериите за одобрение, посочени в точки 3.6.2—3.6.5 и точка 3.7 от приложение II към Регламент (ЕО) № 1107/2009, се дава приоритет. Съответно такива оценки се извършват незабавно или с възможно най-малко забавяне.
                  
               
                     б)
                  
                  
                     На оценката на заявленията за подновяване на одобренията на активни вещества, изброени в част Д от приложението към Регламент (ЕС) № 540/2011 като кандидати за замяна, за които, предвид техните свойства, одобренията не надвишават седем години, се дава приоритет. Също така на оценката на заявленията за подновяване на одобренията на активните вещества, изброени в приложението към Регламент за изпълнение (ЕС) 2015/408, се дава приоритет. Съответно такива оценки се извършват незабавно или с възможно най-малко забавяне.
                  
               
                     в)
                  
                  
                     Като се има предвид сходството в техните свойства, когато датите на подаване на досието са различни, срокът на одобрението, се удължава по целесъобразност и своевременно, в съответствие с член 17 от Регламент (ЕО) № 1107/2009, за да се съгласуват по време тяхната оценка и процесът на партньорска оценка, извършван от Органа, за следните вещества:
                     
                                 i)
                              
                              
                                 флуксапироксад, биксафен, седаксан, пенфлуфен и пентиопирад;
                              
                           
                                 ii)
                              
                              
                                 динатриев фосфонат и калиев фосфонат;
                              
                           
                                 iii)
                              
                              
                                 евгенол, гераниол и тимол;
                              
                           
                                 iv)
                              
                              
                                 
                                    Trichoderma atroviride (щам I 1237) и Trichoderma asperellum (щам T34);
                              
                           
                                 v)
                              
                              
                                 бензовиндифлупир и изопиразам.
                              
                           
               
                     г)
                  
                  
                     Когато има вероятност одобрението на някои активни вещества, които не попадат в обхвата на букви а) и б), да изтече, преди да е взето решение за подновяване на тяхното одобрение по независещи от заявителите причини, срокът на валидност на одобрението на тези вещества своевременно се удължава, в съответствие с член 17 от Регламент (ЕО) № 1107/2009.